CELEX: C2006/331/04
Language: da
Date: 2006-12-30 00:00:00
Title: Sag C-306/05: Domstolens dom (Tredje Afdeling) af 7. december 2006 — Sociedad General de Autores y Editores de España (SGAE) mod Rafael Hoteles SA (anmodning om præjudiciel afgørelse fra Audiencia Provincial de Barcelona, Spanien) (Ophavsret og beslægtede rettigheder i informationssamfundet — direktiv 2001/29/EF — artikel 3 — begrebet overføring til almenheden — værker, der overføres ved hjælp af fjernsynsapparater, der er placeret i hotelværelser)

30.12.2006   
            
            
               DA
            
            
               Den Europæiske Unions Tidende
            
            
               C 331/3
            
         Domstolens dom (Tredje Afdeling) af 7. december 2006 — Sociedad General de Autores y Editores de España (SGAE) mod Rafael Hoteles SA (anmodning om præjudiciel afgørelse fra Audiencia Provincial de Barcelona, Spanien)
   (Sag C-306/05) (1)
   
   (Ophavsret og beslægtede rettigheder i informationssamfundet - direktiv 2001/29/EF - artikel 3 - begrebet »overføring til almenheden« - værker, der overføres ved hjælp af fjernsynsapparater, der er placeret i hotelværelser)
   (2006/C 331/04)
   Processprog: spansk
   Den forelæggende ret
   Audiencia Provincial de Barcelona
   Parter i hovedsagen
   
      Sagsøger: Sociedad General de Autores y Editores de España (SGAE)
   
      Sagsøgt: Rafael Hoteles SA
   Sagens genstand
   Anmodning om præjudiciel afgørelse — Audiencia Provincial de Barcelona — fortolkning af Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet (EFT L 167, s. 10) — begrebet »overføring til almenheden« (direktivets artikel 3) — begrebet »i hjemmet« — værker, der udsendes ved hjælp af fjernsynsapparater, der er placeret i hotelværelser
   Konklusion
   
               1)
            
            
               Selv om den blotte tilrådighedsstillelse af fysiske faciliteter ikke i sig selv udgør en overføring i den forstand, hvori udtrykket er anvendt i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet, udgør et hotels tilførelse af et signal ved hjælp af fjernsynsapparater til gæsterne, der er indlogeret på hotellets værelser, uanset hvilken teknik der anvendes for transmissionen af signalet, en overføring til almenheden i den forstand, hvori udtrykket er anvendt i dette direktivs artikel 3, stk. 1.
            
         
               2)
            
            
               Hotelværelsers private karakter er ikke til hinder for, at overføringen af et værk, der finder sted dér ved hjælp af fjernsynsapparater, udgør en overføring til almenheden i den forstand, hvori udtrykket er anvendt i artikel 3, stk. 1, i direktiv 2001/29.
            
         
      (1)  EUT C 257 af 15.10.2005.